el el el el el el el el el el el el el el el el el el el el fr el el el el el el el el el el zh el el el el el el el el el el el el el el el el el el el el it ja fr ja it ru fr ru en ru en ru hu es en es es es fr es it es en es pl ru ja ru en ru ro el it ru ru ru it ru en es it es ja es pt es en es it ru it ru tr es ja es en ru es es it el es el ru el it el es el it el it el ja el it el en el it el en el it el it el ko el it el pt el es el it el tr el it el pt el it el zh el fr el de el de el el el el el el el el el el el el el el el el el el el el el el el el en en en el de en en el fr en en el fr en en el el de en nl el de en en el fr en id el fr en da el ja en de el fr en en el de en en el de en en el en en en el fr en en el el fr en nl el en en ru el fr en en el fr en en el de en id el el fr en en el sv en nl el es en en el en en en el en en en el fr en en el fr en nl el el en en en el el el el el el el el el el el el el el el el el el el el el
Ο Α.Ο. Θρασύβουλος Φυλής είναι ελληνικό ποδοσφαιρικό σωματείο με έδρα των δραστηριοτήτων του τη Φυλή Αττικής. Ως επίσημο έτος ίδρυσης του καταγράφεται το 1938 και χρώματα του είναι το πράσινο και το λευκό. Αποτελεί ιδρυτικό μέλος της Ένωσης Ποδοσφαιρικών Σωματείων Δυτικής Αττικής (Ε.Π.Σ.Δ.Α.). Κατά την αγωνιστική περίοδο 2008-09 ο Θρασύβουλος συμμετείχε στην Α΄ Εθνική Κατηγορία (Σούπερ Λίγκα) του ελληνικού πρωταθλήματος. Τέλος, έχει πετύχει σημαντικές νίκες και ισοπαλίες, σε πρωτάθλημα και κύπελλο απέναντι στην ΑΕΚ (3-3 στο πρωτάθλημα και 1-0 στο κύπελλο) και στον ΠΑΟΚ (1-1 στο πρωτάθλημα και 4-2 στο κύπελλο). Όλες αυτές οι αναμετρήσεις έλαβαν μέρος στο στάδιο της Φυλής.
Δημοτικό Στάδιο Φυλής, Δήμος Φυλής
wikidata (π • σ • ε )
Η ονομασία αυτή δόθηκε στην ομάδα προς τιμήν του Αθηναίου στρατηγού Θρασύβουλου, ο οποίος το 403 π.Χ. με μια μικρή ομάδα υποστηρικτών του και με ορμητήριο το Φρούριο της Φυλής, κατέλαβε αρχικά τον Πειραιά και έπειτα την Αθήνα, καταλύοντας το καθεστώς των Τριάκοντα Τυράννων, κι επαναφέροντας το δημοκρατικό πολίτευμα στην πατρίδα του.[1]
Από το 1938 ως το 1961 ο Θρασύβουλος Φυλής αγωνιζόταν ως ανεξάρτητο σωματείο. Οι πιο παλιοί αγώνες της ομάδας που είναι γνωστοί σήμερα, διεξήχθησαν τον Οκτώβριο του 1938 με αντιπάλους τους ανεξάρτητους συλλόγους: Εθνικό Πετραλώνων (ισοπαλία με σκορ 1-1) και Ναπολιτάνους Πλάκας (νίκη με σκορ 9-0). Την ίδια περίοδο αναφέρεται και η Αστραπή Χασιάς.[2]
Ήταν το 1962 η χρονιά κατά την οποία αναγνωρίστηκε επίσημα από το Πρωτοδικείο λαμβάνοντας τη δυνατότητα να αγωνιστεί αρχικά στις κατηγορίες της Ε.Π.Σ. Αθηνών και κατόπιν στην Εθνική Ερασιτεχνική Κατηγορία. [1]
Μέχρι τις αρχές της δεκαετίας του ’90 ταλαντεύονταν στις κατηγορίες της Β΄ και της Γ΄ Ε.Π.Σ. Αθηνών. Τη περίοδο 1992-93 κατακτά το Πρωτάθλημα της Β΄ Ε.Π.Σ.Α. και την άνοδο για πρώτη φορά στην ιστορία του στην Α΄ Ε.Π.Σ.Α. Κατά την αγωνιστική περίοδο 1997-98 ξεκινούν μια σειρά από σημαντικές επιτυχίες για το σύλλογο που έδωσαν ώθηση στην ανοδική του πορεία προς την Α΄ Εθνική Κατηγορία. Συγκεκριμένα τη χρονιά εκείνη κατέκτησε το πρωτάθλημα της Α΄ Ε.Π.Σ.Α., την επόμενη χρονιά υπήρξε φιναλίστ του Κυπέλλου Ε.Π.Σ.Α., τη περίοδο 2000-01 κατέκτησε το Κύπελλο Ε.Π.Σ.Α. αλλά και το Κύπελλο Ερασιτεχνών Ελλάδας.[1] ενώ και την επόμενη σαιζόν 2001-02 έφτασε ξανά μέχρι το τελικό του κυπέλλου ΕΠΣΑ για τρίτη συνεχόμενη φορά. Την ίδια σαιζόν (2001-02), κατάφερε να κερδίσει την άνοδό του στα επαγγελματικά πρωταθλήματα καταλαμβάνοντας την πρώτη θέση του πρώτου ομίλου της Δ΄ Εθνικής Κατηγορίας. Παράλληλα ο σύλλογος έλαβε νομική μορφή ως Π.Α.Ε. την 9η Ιουλίου του 2002.[1]
Τρία χρόνια αργότερα, τον Ιούνιο του 2005, ο Θρασύβουλος στέφεται πρωταθλητής του Νοτίου Ομίλου της Γ΄ Εθνικής κερδίζοντας το εισιτήριο για την Β΄ Εθνική Κατηγορία. Ο σημαντικός του στόχος για άνοδο στην Α΄ Εθνική Κατηγορία επιτυγχάνεται το Μάιο του 2008, έχοντας καταλάβει τη δεύτερη θέση του πρωταθλήματος ενώ στο κύπελλο Ελλάδος έφτασε μέχρι την ημιτελική φάση κερδίζοντας αντιπάλους όπως ο ΠΑΟΚ (4-2 στη Φυλή).[1]. Στην Α'Εθνική έχει να θυμάται την ισοπαλία επί της ΑΕΚ (τερμάτισε 4η) με σκορ 3-3 στο γήπεδο Φυλής. Η επόμενη σαιζόν 2009-10 βρίσκει τους πράσινους στη Β' Εθνική ωστόσο το highlight της χρονιάς εκείνης ήταν η νίκη με 1-0 στη παράταση και ο αποκλεισμός της ΑΕΚ στη Δ' φαση του κυπέλλου Ελλάδος.
Την περίοδο 2012-13 ο Θρασύβουλος καταλαμβάνει τη προτελευταία θέση του πρωταθλήματος της Β΄ Εθνικής και αν και υποβιβάστηκε στη Γ΄ εθνική, δεν δήλωσε την επόμενη χρονιά συμμετοχή σ' αυτήν και επέλεξε να αγωνιστεί στο τοπικό πρωτάθλημα μετά από 15 χρόνια συνεχούς παρουσίας του στις εθνικές κατηγορίες.
Πρωτάθλημα Γ' Εθνικής (1): 2004-05
Πρωτάθλημα Δ' Εθνικής (1): 2001-02
Πρωτάθλημα Α' Ερασιτεχνικής Κατηγορίας (1): 1997–98 (Α' ΕΠΣΑ)
Πρωτάθλημα Β' Ερασιτεχνικής Κατηγορίας (1): 1992-93 (Β' ΕΠΣΑ)
Πρωτάθλημα Γ' Ερασιτεχνικής Κατηγορίας (2): 1981-82 & 1991-92 (Γ' ΕΠΣΑ)
Κύπελλο Ερασιτεχνών Ελλάδος (1): 2001
Κύπελλο ΕΠΣΑ (1): 2000–01
3 Φορές φιναλίστ στο κύπελλο ΕΠΣΑ: 1999-00, 2000-01 & 2001-02
Τα γεγονότα ή τα δεδομένα που περιγράφει το λήμμα έχουν μεταβληθεί και χρειάζεται ενημέρωση με πιο πρόσφατες πληροφορίες.
Παρακαλούμε βελτιώστε το λήμμα ενημερώνοντάς το, μη ξεχνώντας να αναφέρετε και αξιόπιστες πηγές. Μπορεί να υπάρχουν πληροφορίες και στη σελίδα συζήτησης του λήμματος.
Κατά την αγωνιστική περίοδο 2008-09 ο Θρασύβουλος αγωνίζεται για πρώτη φορά στην ιστορία του στην Α΄ Εθνική Κατηγορία. Πρόεδρος της ομάδας είναι ο Ιωάννης Ρόδης. Κατά το μεγαλύτερο μέρος της περιόδου προπονητής διετέλεσε ο Σάκης Τσιώλης, ο οποίος βρισκόταν στο ίδιο πόστο και κατά το προγενέστερο έτος.[1] Μετά την κοινή συναινέσει λύση της συνεργασίας του με την ομάδα στις 17 Μαρτίου του 2009, χρέη υπηρεσιακού προπονητή ανέλαβε ο Σέρβος, μέχρι πρότινος βοηθός, Ζόραν Γιέφτοβιτς.[3] Από τη παρθενική του συμμετοχή στα σαλόνια της Α΄ Εθνικής θα έχει να θυμάται ως αξιοσημείωτο την ισοπαλία που απέσπασε από την ΑΕΚ με σκορ 3-3 στη Φυλή. Το ρόστερ της ομάδας κατά την αγωνιστική περίοδο 2008-09 είχε ως εξής:
↑ 1,0 1,1 1,2 1,3 1,4 1,5 «Επίσημη ιστοσελίδα της Π.Α.Ε. Θρασύβουλος Φυλής». Ανακτήθηκε στις 24 Μαρτίου 2009.
↑ «"Αθλητικόν Βήμα", 14/10/1938, ψηφ. σελ. 615». Αρχειοθετήθηκε από το πρωτότυπο στις 19 Φεβρουαρίου 2015. Ανακτήθηκε στις 15 Νοεμβρίου 2012.
↑ ««Χώρισαν» σαν φίλοι Θρασύβουλος και Τσιώλης». www.sportime.gr. 17 Μαρτίου 2009. http://www.sportime.gr/ArticleDetail.aspx?nodeSerial=&nodeId=188&articleId=86435. [νεκρός σύνδεσμος]
Η ιστοσελίδα του Θρασύβουλου Φυλής
Το γήπεδο του Θρασύβουλου Φυλής
Σελίδα με τα ρόστερ ομάδων Β' Εθνικής από το ιστολόγιο για την ποδοσφαιρική ομάδα της Αναγέννησης Γιαννιτσών